

**LIETUVOS RESPUBLIKOS ŠVIETIMO IR MOKSLO MINISTRAS**

**ĮSAKYMAS**

**DĖL ŠVIETIMO IR MOKSLO MINISTRO 2013 M. RUGSĖJO 11 D. ĮSAKYMO**

**NR. V-856 „DĖL KLASIŲ PASKIRČIŲ KLASIFIKATORIAUS PATVIRTINIMO“ PAKEITIMO**

2017 m. kovo 8 d. Nr. V- 150

Vilnius

P a k e i č i u Lietuvos Respublikos švietimo ir mokslo ministro 2013 m. rugsėjo 11 d. įsakymą Nr. V-856 „Dėl Klasių paskirčių klasifikatoriaus patvirtinimo“:

1. Pakeičiu preambulę ir ją išdėstau taip:

„Vadovaudamasis Lietuvos Respublikos valstybės informacinių išteklių valdymo įstatymo 15 straipsnio 8 dalimi, Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių, patvirtintų Lietuvos Respublikos švietimo ir mokslo ministro 2014 m. gruodžio 22 d. įsakymu Nr. V-1233 „Dėl Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių patvirtinimo“, 12 punktu:“.

2. Pakeičiu nurodytu įsakymu patvirtintą Klasių paskirčių klasifikatorių:

2.1. Pakeičiu 40 punktą ir jį išdėstau taip:

|  |  |  |  |
| --- | --- | --- | --- |
| „Eil. Nr. | Kodas | Pavadinimas lietuvių kalba | Aprašymas |
| 40. | 210701 | Išlyginamoji Vilniaus lietuvių namų klasė | Klasė, skirta lietuvių kilmės tremtinių, politinių kalinių palikuonims, užsieniečiams ir Lietuvos Respublikos piliečiams, atvykusiems ar grįžusiems nuolat ar laikinai gyventi Lietuvos Respublikoje, užsienyje gyvenančių Lietuvos piliečių vaikams, dėl nepalankių aplinkos veiksnių turintiems specialiųjų ugdymosi poreikių, mokytis lietuvių kalbos ir kai kurių dalykų pagal pradinio, pagrindinio ar vidurinio ugdymo programas“. |

2.2. Pakeičiu 41 punktą ir jį išdėstau taip:

|  |  |  |  |
| --- | --- | --- | --- |
| „Eil. Nr. | Kodas | Pavadinimas lietuvių kalba | Aprašymas |
| 41. | 210702 | Išlyginamoji lietuvių kalbos klasė | Klasė, skirta užsieniečiams ir Lietuvos Respublikos piliečiams, atvykusiems ar grįžusiems gyventi ir dirbti Lietuvos Respublikoje, nemokantiems lietuvių kalbos ir neturintiems pradinio, pagrindinio ar vidurinio išsilavinimo, mokytis lietuvių kalbos, ir siekiantiems tęsti mokymąsi pagal bendrojo ugdymo programas“. |

2.3. Pakeičiu 45 punktą ir jį išdėstau taip:

|  |  |  |  |
| --- | --- | --- | --- |
| „Eil. Nr. | Kodas | Pavadinimas lietuvių kalba | Aprašymas |
| 45. | 211001 | Vaikų socializacijos klasė | Klasė, skirta 14–17 metų mokiniams, kuriemsteisės aktų nustatyta tvarka paskirta vidutinės priežiūros priemonė, mokytis pagal pradinio, pagrindinio, vidurinio ugdymo ir (arba) socialinių įgūdžių ugdymo ir profesinio mokymo programas“. |

2.4. Papildau 53 punktu:

|  |  |  |  |
| --- | --- | --- | --- |
| „Eil. Nr. | Kodas | Pavadinimas lietuvių kalba | Aprašymas |
| 53. | 211305 | Tardymo izoliatoriaus nepilnamečių išlyginamoji lietuvių kalbos klasė | Klasė, skirta nepilnamečiams užsieniečiams, atvykusiems ar grįžusiems gyventi ir dirbti Lietuvos Respublikoje, nemokantiems lietuvių kalbos ir neįgijusiems pradinio, pagrindinio ar vidurinio išsilavinimo, kuriems laikinai atimta ar apribota laisvė, esantiems tardymo izoliatoriuje, mokytis lietuvių kalbos ir siekiantiems tęsti mokymąsi pagal bendrojo ugdymo programas“. |

2.5. Papildau 54 punktu:

|  |  |  |  |
| --- | --- | --- | --- |
| „Eil. Nr. | Kodas | Pavadinimas lietuvių kalba | Aprašymas |
| 54. | 211306 | Pataisos įstaigos nepilnamečių išlyginamoji lietuvių kalbos klasė | Klasė, skirta nepilnamečiams užsieniečiams, atvykusiems ar grįžusiems gyventi ir dirbti Lietuvos Respublikoje, nemokantiems lietuvių kalbos ir neįgijusiems pradinio, pagrindinio ar vidurinio išsilavinimo, kuriems laikinai atimta ar apribota laisvė, esantiems pataisos įstaigoje, mokytis lietuvių kalbos ir siekiantiems tęsti mokymąsi pagal bendrojo ugdymo programas“. |

2.6. Papildau 55 punktu:

|  |  |  |  |
| --- | --- | --- | --- |
| „Eil. Nr. | Kodas | Pavadinimas lietuvių kalba | Aprašymas |
| 55. | 211307 | Tardymo izoliatoriaus suaugusiųjų išlyginamoji lietuvių kalbos klasė | Klasė, skirta suaugusiems užsieniečiams, atvykusiems ar grįžusiems gyventi ir dirbti Lietuvos Respublikoje, nemokantiems lietuvių kalbos ir neįgijusiems pradinio, pagrindinio ar vidurinio išsilavinimo, kuriems laikinai atimta ar apribota laisvė, esantiems tardymo izoliatoriuje, mokytis lietuvių kalbos ir siekiantiems tęsti mokymąsi pagal bendrojo ugdymo programas“. |

2.7. Papildau 56 punktu:

|  |  |  |  |
| --- | --- | --- | --- |
| „Eil. Nr. | Kodas | Pavadinimas lietuvių kalba | Aprašymas |
| 56. | 211308 | Pataisos įstaigos suaugusiųjų išlyginamoji lietuvių kalbos klasė | Klasė, skirta suaugusiems užsieniečiams, atvykusiems ar grįžusiems gyventi ir dirbti Lietuvos Respublikoje, nemokantiems lietuvių kalbos ir neįgijusiems pradinio, pagrindinio ar vidurinio išsilavinimo, kuriems laikinai atimta ar apribota laisvė, esantiems pataisos įstaigoje, mokytis lietuvių kalbos ir siekiantiems tęsti mokymąsi pagal bendrojo ugdymo programas“. |

Švietimo ir mokslo ministrė Jurgita Petrauskienė